Diari Oficial de la Generalitat Valenciana


Sumari del DOGV 6013, del 14-05-2009 (2009/5387)

RESOLUCIÓ de 12 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 27 de febrer de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat i es fa pública la seua convocatòria per a l'any 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6013

Data del DOGV
:   14-05-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/5387


Data del document
:   12-05-2009

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * societat sense fins de lucre
    * equipament social
    * ajuda pública
    * administració local
    * discapacitat psíquic
    * servei social
    * prestació social
    * mitjans per a discapacitats
    * discapacitat
    * senyalització
    * suport econòmic
    * ajuda als discapacitats

RESOLUCIÓ de 12 de maig de 2009, del conseller de Benestar Social i vicepresident tercer del Consell, per la qual s'incrementen els crèdits que han de finançar les ajudes convocades per mitjà de l'Ordre de 27 de febrer de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat i es fa pública la seua convocatòria per a l'any 2009. [2009/5387]  
La Conselleria de Benestar Social, mitjançant l'Ordre de 27 de febrer de 2009 (DOCV núm. 5965, de 2 de març de 2009), ha regulat i convocat ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, establint en la disposició addicional primera de la dita Ordre els crèdits pressupostaris i les línies de subvenció destinats a finançar les ajudes previstes en esta, amb càrrec als capítols IV i VII del programa pressupostari 313.40, Integració Social del Discapacitat.  
El Ministeri d'Educació, Política Social i Esport, a través de l'Institut de Majors i Servicis Socials, i la Generalitat, han subscrit, el dia 27 de març de 2009, el conveni de col·laboració pel qual es transferixen crèdits previstos en el Fons Especial de l'Estat per a la Dinamització de l'Economia i l'Ocupació, regulat pel Reial Decret Llei 9/2008, de 28 de novembre, destinat a actuacions vinculades amb l'atenció a la dependència.   
Els crèdits tindran caràcter finalista i seran destinats, exclusivament, a facilitar el desplegament i la modernització de la Xarxa de Servicis del Sistema per a l'Autonomia i Atenció a la Dependència i la formació de professionals. Paral·lelament tindran, com a objectiu prioritari, la generació d'ocupació en el sector.   
Estes actuacions i projectes de finançament que es detallen en el conveni, es gestionaran a través de determinades línies de subvenció, que presenten disponibilitat pressupostària, conseqüència de la generació finalista del Fons Especial i que permeten incrementar el finançament de la referida Ordre de 27 de febrer de 2009, del Consell.   
En virtut d'això i fent ús de les facultats que em conferixen l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, i el Decret 161/2008, de 17 d'octubre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Incrementar la quantia dels crèdits destinats a finançar l'Ordre de 27 de febrer de 2009 (DOCV núm. 5965, de 2 de març de 2009), de la Conselleria de Benestar Social, Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat i es fa pública la seua convocatòria per a l'any 2009, corresponents a les línies de subvenció que a continuació es detallen, amb càrrec als capítols IV i VII del programa pressupostari 313.40, Integració Social del Discapacitat:  
Denominació: Servicis Socials Especialitzats per a Persones Discapacitades  
Línia de subvenció: T0676/000/09 (capítol IV)  
Consignació pressupostària inicial: 63.265.852,81 €  
Consignació pressupostària actual: increment de 3.938.173,74 € i passa de 38.951.279,81 € a 24.743.588,55 €  
Procedència i quantia dels fons:  
- Propis no condicionats: 35.779.859,98 €  
- Propis condicionats: 404.140,00 €  
- Externa: Ministeri de Sanitat i Política Social: 4.341.000,57 €  
Denominació: Servicis Socials Especialitzats Malalts Mentals  
Línia de subvenció: T2190/000/09 (capítol IV)  
Consignació pressupostària inicial: 6.368.711,00 €  
Consignació pressupostària actual: increment de 221.255,93 € i passa de 6.368.711,00 € a 6.589.966,93 €  
Procedència i quantia dels fons:  
- Propis no condicionats: 6.201.711,00 €  
- Propis condicionats: 83.500,00 €  
- Externa: Ministeri de Sanitat i Política Social: 304.755,93 €  
Denominació: Ajudes per a projectes d'inversió   
Línia de subvenció: T3106/000/09 (capítol VII)  
Consignació pressupostària inicial: 2.568.347,96 €  
Consignació pressupostària actual: increment de 3.192.453,16 € i passa de 2.568.347,96 € a 5.760.801,12 €  
Procedència i quantia dels fons:  
- Propis no condicionats: 2.568.347,96 €  
- Propis condicionats: 0,00 €  
- Externa: Ministeri de Sanitat i Política Social: 3.192.453,16 €  
Segon  
Publicar la present resolució en el Diari Oficial de la Comunitat Valenciana.  
València, 12 de maig de 2009.- El conseller de Benestar Social i vicepresident tercer del Consell: Juan Gabriel Cotino Ferrer.